વડાપ્રધાન મોદીએ ૨૦૧૬માં પોતાની ઈચ્છા વ્યક્ત કરી હતી કે દેશમાં લોકસભા તથા તમામ રાજ્યોની વિધાનસભાઓની ચૂંટણીઓ સાથે જ યોજવી જોઈએ. અલગ અલગ રીતે ચૂંટણીઓ યોજવાથી આચારસંહિતા અમલમાં મૂકાવાને કારણે શાસન ઠપ થઈ જતું હોય છે. વળી, અવારનવાર ચૂંટણીઓ યોજવાનો ખર્ચ પણ મોટો આવે છે. જેમ કે ૨૦૦૯માં લોકસભાની ચૂંટણી યોજવા પાછળ રૂ. ૧,૧૦૦ કરોડનો ખર્ચ થયો હતો તે ૨૦૧૪ની ચૂંટણી પાછળ વધીને રૂ. ૪૦૦૦ કરોડ થયો હતો. જો બધી ચૂંટણીઓ સાથે યોજવામાં આવે તો આ ખર્ચમાં ઘણો ઘટાડો થઈ શકે છે.